钦定古今图书集成/历象汇编/庶征典/第158卷 > 《管窥辑要》 > 梁
## 钦定古今图书集成/历象汇编/庶征典/第158卷 > 《管窥辑要》 > 梁

### 武帝天监四年无云有雷声

按《梁书武帝本纪》：“天监四年十一月甲午，天晴朗，西
南有电光，闻如雷声。”

按《隋书五行志》：“天监四年十一月，天清朗，西南有电
光，有雷声二。”《易》曰：“鼓之以雷霆。”近鼓妖。《洪范五行传》
曰：“雷霆托于云，犹君之托于人也。君不恤于天下，故
兆人有怨叛之心也。”是岁，交州刺史李凯举兵反。
天监十九年，无云而雷。

按《梁书。武帝本纪》。不载　按《隋书五行志》。“十九年九
月。西北隐隐有声如雷。赤气下至地。是岁盗杀东莞、
琅琊二郡守。以朐山引魏军。”

### 中大通六年无云而雷

按《梁书武帝本纪》，“中大通六年闰十二月景午，西南
有雷声。二。”　按《五行志》，“其年北梁州刺史蔺钦举兵
反。”

### 中大同元年竟天有声

按：《梁书武帝本纪》中大同元年“六月辛巳，竟天有声，
如风雨相击薄。”